CELEX: 32009R0308
Language: et
Date: 2009-04-15 00:00:00
Title: Komisjoni määrus (EÜ) nr 308/2009, 15. aprill 2009 , millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IIIA ja VI lisa, et kohandada neid teaduse ja tehnika arenguga (EMPs kohaldatav tekst )

16.4.2009   
            
            
               ET
            
            
               Euroopa Liidu Teataja
            
            
               L 97/8
            
         
      KOMISJONI MÄÄRUS (EÜ) nr 308/2009,
   15. aprill 2009,
   millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IIIA ja VI lisa, et kohandada neid teaduse ja tehnika arenguga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artikli 58 lõiget 1,
   ning arvestades järgmist:
   
               (1)
            
            
               Ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi 27. novembrist kuni 1. detsembrini 2006 toimunud 8. istungil saavutatud kokkuleppe tõttu on vaja muuta määruse (EÜ) nr 1013/2006 (jäätmesaadetiste kohta) VI lisa. Muudatused hõlmavad mõõtühikute „kg” ja „liiter” asendamist mõõtühikuga „tonn (Mg)” eelneva nõusolekuga kaetud jäätmete üldkoguse puhul ning see on kooskõlas kõnealuse määruse IA, IB ja VII lisas kasutatud ühikutega.
            
         
               (2)
            
            
               Lisaks on liikmesriigid esitanud komisjonile määruse (EÜ) nr 1013/2006 artikli 58 lõike 1 punkti c kohaselt 29. veebruaril 2008, 10. märtsil 2008, 17. märtsil 2008 ja 29. aprillil 2008 taotlused kahe või enama III lisas loetletud jäätmeliigi segu nimetamise kohta IIIA lisas.
            
         
               (3)
            
            
               Määruse (EÜ) nr 1013/2006 artikli 54 kohaselt määratud kontaktisikud leppisid kõnealuse määruse artikliga 57 kooskõlas toimunud koosolekul kokku, et koos iga taotlusega, mis käsitleb jäätmeliikide segu nimetamist IIIA lisas, esitatakse teatav teave, et oleks võimalik asjaomaseid segusid hinnata. Kõnealust teavet on hinnatud kooskõlas määrusega (EÜ) nr 1013/2006.
            
         
               (4)
            
            
               Keskkonnaohutu jäätmekäitlus tähendab muu hulgas seda, et kasutatakse keskkonnakahju vähendavaid meetodeid ja tehnoloogiat, mis hõlmab selliseid protsesse ja materjale, mis tekitavad vähem potentsiaalselt kahjulikke aineid ning mille puhul kogutakse kahjulikud ained heitmetest enne nende keskkonda heitmist kokku või tootmisjääke kasutatakse ja võetakse ringlusse. Need riigid, kelle suhtes kohaldatakse OECD otsust, on kohustatud tagama, et nende riigi taaskasutuskohad kasutavad jäätmete taaskasutamisel kõige uuemaid meetodeid. Uusimate taaskasutusmeetodite kasutamine on eriti oluline eri liiki jäätmeid sisaldavate jäätmeliikide segude puhul, nagu näiteks väärismetallide ja vase töötlemisel tekkiv räbu. Ei ole tagatud, et need riigid, kelle suhtes OECD otsust ei kohaldata, järgivad kõnealuseid standardeid. Seepärast ei peaks väärismetallide ja vase töötlemisel tekkinud räbu sisaldavate jäätmeliikide segusid, mis on klassifitseeritud IIIA lisa OECD kandes GB040, kohaldama nende riikide suhtes, kelle suhtes ei kohaldata OECD otsust.
            
         
               (5)
            
            
               Seepärast tuleks määruse (EÜ) nr 1013/2006 IIIA ja VI lisa vastavalt muuta.
            
         
               (6)
            
            
               Võib olla otstarbekas üle vaadata IIIA lisa jäätmeliikide segude loetelu, eelkõige need kanded, mida ei kohaldata selliste riikide suhtes, kelle suhtes ei kohaldata OECD otsust, võttes arvesse sellistest riikidest saadud teavet, kellel on tehnoloogiline suutlikkus jäätmeid taaskasutada ning kus toimub keskkonnaohutu jäätmekäitlus.
            
         
               (7)
            
            
               Käesoleva määrusega ette nähtud meetmed on kooskõlas Euroopa Parlamendi ja nõukogu direktiivi 2006/12/EÜ (2) artikliga 18 asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1013/2006 IIIA ja VI lisa asendatakse käesoleva määruse lisas oleva tekstiga.
   Artikkel 2
   Vajaduse korral vaadatakse IIIA lisa läbi 12 kuu jooksul pärast käesoleva määruse jõustumist, eelkõige selleks, et võtta arvesse sellistest riikidest saadud teavet, kelle suhtes ei kohaldata OECD otsust ning kellel on tehnoloogiline suutlikkus jäätmeid taaskasutada ning kes tõendavad, et jäätmekäitlus toimub samadel tingimustel kui nendes riikides, kelle suhtes kohaldatakse OECD otsust.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. aprill 2009
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  ELT L 190, 12.7.2006, lk 1.
   
      (2)  ELT L 114, 27.4.2006, lk 9.
   
      LISA
      
                  1)
               
               
                  Määruse (EÜ) nr 1013/2006 IIIA lisa asendatakse järgmise tekstiga:
                  
                     „IIIA LISA
                     
                        III LISAS LOETLETUD KAHE VÕI ENAMA JÄÄTMELIIGI SEGUD, MIS EI OLE LIIGITATUD ÜHEGI ARTIKLI 3 LÕIKES 2 OSUTATUD KANDE KOHASELT
                     
                     
                                 1.
                              
                              
                                 Olenemata sellest, kas jäätmeliikide segud on käesolevas nimekirjas nimetatud, ei või nende suhtes kohaldada artiklis 18 sätestatud üldnõudeid, kui nad on teiste ainetega saastunud nii, et
                                 
                                             a)
                                          
                                          
                                             jäätmetega seotud oht suureneb piisavalt, et nende suhtes võiks kohaldada eelneva kirjaliku etteteatamise ja nõusoleku menetlust, kui võtta arvesse direktiivi 91/689/EMÜ III lisas loetletud ohtlikud omadused, või
                                          
                                       
                                             b)
                                          
                                          
                                             jäätmete taaskasutamine keskkonnaohutul viisil ei ole võimalik.
                                          
                                       
                           
                                 2.
                              
                              
                                 Käesolevas lisas on nimetatud järgmiste jäätmeliikide segud:
                                 
                                             a)
                                          
                                          
                                             Baseli konventsiooni kannete B1010 ja B1050 alla klassifitseeritud jäätmeliikide segud;
                                          
                                       
                                             b)
                                          
                                          
                                             Baseli konventsiooni kannete B1010 ja B1070 alla klassifitseeritud jäätmeliikide segud;
                                          
                                       
                                             c)
                                          
                                          
                                             OECD kande GB040 ja Baseli konventsiooni kande B1100 alla klassifitseeritud jäätmeliikide segud järgmiste piirangutega: kõva tehniline tsink, tsinki sisaldav dross, alumiiniumiriibed, välja arvatud soolaräbu, ning vase väljasulatamisel tekkivate tulekindlate vooderdiste, sealhulgas tiiglite jäätmed;
                                          
                                       
                                             d)
                                          
                                          
                                             OECD kande GB040, Baseli konventsiooni kande B1070 ja Baseli konventsiooni kande B1100 alla klassifitseeritud jäätmeliikide segud järgmiste piirangutega: vase väljasulatamisel tekkivate tulekindlate vooderdiste, sealhulgas tiiglite jäätmed.
                                          
                                       Punktides c ja d osutatud kandeid ei kohaldata ekspordi suhtes nendesse riikidesse, mille suhtes ei kohaldata OECD otsust.”
                              
                           
               
            
                  2)
               
               
                  Määruse (EÜ) nr 1013/2006 VI lisa asendatakse järgmise tekstiga:
                  
                     „VI LISA
                     
                        VORM EELNEVAT NÕUSOLEKUT KASUTAVATE JÄÄTMETE TAASKASUTUSKOHTADELE (ARTIKKEL 14)
                     
                     
                                 Pädev asutus
                              
                              
                                 Taaskasutuskoht
                              
                              
                                 Jäätmete tunnuskood
                              
                              
                                 Kehtivusaeg
                              
                              
                                 Eelneva nõusolekuga kaetud üldkogus
                              
                           
                                 Taaskasutuskoha nimi ja number
                              
                              
                                 Aadress:
                              
                              
                                 Taaskasutustoiming
                                 (+ R-kood)
                              
                              
                                 Kasutatud tehnoloogia
                              
                              
                                 (Kood)
                              
                              
                                 Algus
                              
                              
                                 Lõpp
                              
                              
                                 (Tonni (Mg))”